ऑस्ट्रियन विश्लेषण मानवीय प्रकृति और मानवीय दशा की वास्तविकताओं का उपयोग आधार सामग्री के रूप में करता है। व्यक्ति के मानवीय मूल्य और मानवीय क्रियाएं, समझे गए ज्ञान सहित सीमित साधन ही आर्थिक विज्ञान के केंद्र में हैं। मानवीय चूक या गलती, भविष्य की अनिश्चितता और अनिवार्य रूप से समय में परिवर्तन जैसे कारकों की उपेक्षा नहीं की जा सकती। यह विश्लेषणात्मक उपागम एक विकसित बाजार अर्थव्यवस्था की जटिलताओं को कम करता है और बाजार के आवश्यक तत्त्वों की जांच करके आर्थिक प्रक्रिया की आधारभूत समझ प्रदान करता है। यह उपागम अर्थव्यवस्था, बाजार कीमतों, व्यावसायिक लाभ और हानि, ब्याज दर, स्फीति और आर्थिक अवसाद और मंदी छाए किसी भी रहस्यवादी वातावरण को दूर करता है। यह तथ्य ऐसे नहीं हैं कि जिनकी व्याख्या न की जा सके और न ही ऐसे हैं जो बिना कारण उत्पन्न हों।